वैदिक ज्योतिष में चंद्रमा को मॉं, मन और शीतलता का कारक माना गया है इसलिए चंद्र ग्रहण के घटित होने से इसका सीधा असर मानव समुदाय पर पड़ता है। हर वर्ष की तरह साल 2018 में कुल 2 चंद्र ग्रहण दिखाई देंगे। इनमें पहला चंद्र ग्रहण 31 जनवरी को घटित होगा, जो कि साल का पहला ग्रहण होगा। वहीं 27-28 जुलाई को दूसरा चंद्र ग्रहण दिखाई देगा। ये दोनों पूर्ण चंद्र ग्रहण होंगे और भारत समेत दुनिया के कई देशों में दिखाई देंगे। चूंकि भारत में दृश्यमान होने की वजह से इन दोनों चंद्र ग्रहण का धार्मिक प्रभाव और सूतक मान्य होगा। आइये विस्तार पूर्वक तरीके से जानते हैं दोनों चंद्र ग्रहण का समय, प्रकार, दृश्यता और सूतक काल की जानकारी।